PROJECTE XARXES D'INVESTIGACIÓ EN DOCÈNCIA UNIVERSITÀRIA. CONVOCATÒRIA 2013-2014 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2624)
  + [Valencià](/va/acuerdo/2624)






Selector de idioma

Leer

* [Español](/es/acuerdo/2624)
* [Valencià](/va/acuerdo/2624)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROJECTE XARXES D'INVESTIGACIÓ EN DOCÈNCIA UNIVERSITÀRIA. CONVOCATÒRIA 2013-2014[Butlletí Oficial Universitat d'Alacant](/ca/Publicacion)
=========================================================================================================================================

Secretaria General

Butlletí Oficial Universitat d'Alacant





PROJECTE XARXES D'INVESTIGACIÓ EN DOCÈNCIA UNIVERSITÀRIA. CONVOCATÒRIA 2013-2014

Data d'aprovació
:   15/11/2013

Data de publicació
:   15/11/2013

Òrgan competent
:   Vicerectora d'Estudis, Formació i Qualitat

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2624.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2624)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2624)
  + [Compartir acuerdo en 

    X](https://twitter.com/intent/tweet?via=UA_Universidad&text=PROJECTE XARXES D'INVESTIGACIÓ EN DOCÈNCIA UNIVERSITÀRIA. CONVOCATÒRIA 2013-2014&url=https://www.boua.ua.es/va/acuerdo/2624)

**Títol:** PROJECTE XARXES D'INVESTIGACIÓ EN DOCÈNCIA UNIVERSITÀRIA. CONVOCATÒRIA 2013-2014

**Secció:** CONVOCATÒRIES I CONCURSOS

**Òrgan:** Vicerectora d'Estudis, Formació i Qualitat

**Data d'aprovació:** divendres, 15 de novembre de 2013

PROJECTE XARXES D’INVESTIGACIÓ EN DOCÈNCIA UNIVERSITÀRIA. CONVOCATÒRIA 2013-2014

OBJECTIU

La innovació i la investigació són accions fonamentals per a afrontar els grans reptes de la universitat actual i una aposta necessària de futur en la millora de la qualitat de l’ensenyament universitari.

L’objectiu d’aquesta convocatòria és contribuir a l’impuls i consolidació d’equips ja compromesos en iniciatives d’innovació i investigació en l’ensenyament universitari i promoure la seua experiència per a generar, ampliar, difondre i intercanviar el coneixement entre diversos àmbits d’ensenyament universitari. Al mateix temps es pretén facilitar la incorporació de nous equips que treballen en aquesta línia.

Unir esforços, establir vies de diàleg, transferir els resultats del coneixement generat, i millorar els resultats d’aprenentatge són elements clau per a liderar projectes amb eficiència.

LÍNIES PRIORITÀRIES

Els projectes es podran centrar en alguna de les línies següents:

- Disseny, desenvolupament i innovació del currículum.

- Disseny i elaboració de metodologies docents que fomenten la participació activa i el treball en equip.

- Planificacions metodològiques innovadores que proporcionen un ensenyament i una formació eficaç en competències i destreses transferibles.

- Estratègies, mecanismes i indicadors de qualitat en la implementació de l’avaluació formativa.

- Elaboració i experimentació, amb l’ús de les TIC, dels materials curriculars, incloent-hi els grans grups (MOOC) i l’ensenyament personalitzat.

- Elaboració d’accions conjuntes i propostes pràctiques per a promoure la cooperació entre nivells d’ensenyaments i assegurar una major connexió i coherència disciplinar.

- Implementació de la perspectiva de gènere en la docència universitària.

- Seguiment de titulacions: un instrument per a la coordinació i millora de la qualitat docent.

- Estratègies per millor els resultats d’aprenentatge i el rendiment acadèmic.

MODALITATS DE PARTICIPACIÓ

D’acord amb les anteriors línies prioritàries, s’estableixen les següents modalitats de participació i les temàtiques corresponents:

MODALITAT I: Xarxes d’investigació en docència universitària de titulació-EEES.

El seu objectiu primordial és fomentar la coordinació i el treball en equip del professorat per al desenvolupament d’un curs complet o d’una àrea de coneixement de titulacions oficials:

- Xarxes d’elaboració d’accions que promoguen pràctiques dirigides al desenvolupament de competències de l’estudiant: emprendre i aprendre.

- Xarxes de desenvolupament de metodologies que potencien l’aprenentatge autònom de l’estudiant, la interactivitat entre el professorat i estudiants, tot estimulant el treball en equip.

- Xarxes d’elaboració de materials curriculars que s’emmarquen en les exigències dels ECTS.

- Xarxes d’elaboració de sistemes i instruments d’avaluació de coneixements, destreses i habilitats.

- Xarxes de coordinació en la implementació eficaç de les noves titulacions (treball final de grau, pràctiques curriculars, etc.).

MODALITAT II: Xarxes d’Investigació en docència universitària de lliure conformació -EEES.

Xarxes de professorat amb un projecte que no puga ser previst en els requisits de la modalitat I, amb rellevància per a la docència i aprenentatge, i que tinguen com a referència l’Espai Europeu d’Educació Superior.

MODALITAT III: Xarxes d’Investigació en docència universitària de trams de preparació d’entrada a la universitat.

El seu objectiu primordial és el foment de la coordinació i el treball en equip entre docents de diferents àrees o etapes educatives que promoguen accions conjuntes: d’investigació en el disseny i planificació de propostes d’ensenyament-aprenentatge, de millora de la coordinació entre ensenyaments en l’adaptació de l’estudiant en la universitat i d’una millor conceptualització, comprensió i caracterització de la titulació a què s’opte.

PARTICIPANTS

L’estructura bàsica de la xarxa estarà definida per un mínim de 5 membres i un màxim de 10 participants, incloent-hi la coordinadora o el coordinador, que serà PDI de la UA.

Les xarxes estaran constituïdes per PDI de la UA i un màxim de dos estudiants de la UA.

Podran participar-hi dos docents externs a la UA que formen part d’aquests cossos professionals: PDI d’altres universitats, i docents d’altres trams educatius o organismes dedicats a la formació del professorat, quan per la naturalesa del projecte que es pretén desenvolupar es considere necessari.

Les xarxes podran acordar la inclusió d’una persona pertanyent al PAS amb la conformitat prèvia de la xarxa, sempre que ho consideren necessari per les característiques del projecte i la implementació de la investigació.

Aquesta convocatòria pretén l’enfortiment i consolidació de grups generadors d’activitats d’innovació i investigació, en l’àmbit universitari, en una cultura col·laborativa, de reflexió, de diàleg i emprenedoria.

SOL·LICITUD (LLOC I TERMINI DE PRESENTACIÓ)

Les sol·licituds es formalitzaran omplint el formulari disponible en l’enllaç següent:

<http://web.ua.es/va/ice/xarxes/2014/sol-licitud-xarxes.html>

La sol·licitud es presentarà firmada per totes i tots els participants en el Registre General de la UA o en els registres auxiliars situats en les secretaries de centre i en la Seu d’Alacant, dirigida a la vicerectora d’Estudis, Formació i Qualitat.

El termini de sol·licitud per a totes les modalitats acaba el 2 de desembre de 2013.

ACCEPTACIÓ I SEGUIMENT

Els criteris de selecció dels projectes seran els següents:

- El grau d’adequació a les línies prioritàries expressades en aquesta convocatòria.

- La qualitat del projecte, que s’apreciarà amb els següents criteris d’anàlisi: precisió i adequació dels objectius, consistència metodològica, coherència interna i viabilitat del projecte.

- Les xarxes pertanyents a titulacions o assignatures amb un índex baix en el rendiment acadèmic.

- En el cas de xarxes que han participat en convocatòries anteriors, la rellevància dels informes d’investigació ja presentats.

El professorat participant, com també estudiants, PAS i professionals externs que s’incloguen en la xarxa, adquireixen aquests compromisos:

- Assistir i participar en les reunions de xarxa.

- Treballar en el disseny i desenvolupament de la investigació.

- Elaborar la memòria final de la investigació.

- Elaborar una memòria econòmica.

- Assistir a seminaris i cursos específics programats per l’ICE i sol·licitats per la xarxa.

La coordinadora o el coordinador de cada xarxa serà responsable directament de la informació i el funcionament del grup de treball. Així mateix, serà responsable directament de la coordinació amb l’ICE a través de la fitxa de seguiment.

L’incompliment d’aquests compromisos podrà determinar la interrupció de l’ajuda al projecte i la seua certificació corresponent de la seua participació. L’ICE durà a terme un seguiment de tots els projectes seleccionats i es compromet a facilitar, dins de les seues possibilitats, l’assessorament pertinent.

AVALUACIÓ I RESOLUCIÓ

La selecció dels projectes serà duta a terme per una Comissió de Valoració integrada per la vicerectora d’Estudis, Formació i Qualitat, el director de l’ICE, la directora del Secretariat d’Estudis, el director del Secretariat de Qualitat i una assessora o assessor del Programa Xarxes. En cas necessari, es requerirà la presència d’avaluadores o avaluadors externs que emetran els corresponents informes de qualitat.

La resolució provisional d’aquesta convocatòria serà amb data 19 de desembre de 2013, i les i els sol·licitants disposaran de 10 dies hàbils per a formular les reclamacions que consideren oportunes. El 14 de gener de 2014 es publicarà la resolució definitiva i es comunicaran les propostes aprovades.

GESTIÓ DE LES AJUDES EN CAS DE DISPONIBILITAT PRESSUPOSTÀRIA

La gestió dels recursos econòmics es farà d’acord amb les normes i procediments de gestió econòmica vigents (LOU, Llei de pressupostos de la Generalitat Valenciana, Llei general pressupostària, Estatut de la Universitat d’Alacant, Bases d’execució del Pressupost de la Universitat d’Alacant).

El finançament de cada xarxa es realitzarà en funció del nombre d’integrants de cada xarxa. En el cas que una mateixa o un mateix participant estiga adscrita o adscrit a dos o més xarxes, només una d’elles rebrà l’ajuda corresponent al o a la participant.

Les ajudes seran canalitzades a través del departament o centre de despesa a què pertanga la coordinadora o el coordinador de la xarxa, que es responsabilitzarà de la gestió dels recursos, una vegada feta l’entrega i l’avaluació de la memòria final.

Els projectes d’innovació seleccionats podran comptar amb finançament segons la disponibilitat pressupostària de l’exercici econòmic corresponent.

Es faran efectives per mitjà de transferències als capítols pressupostaris 2 i 6.

L’ingrés inicial de la quantitat assignada a cada xarxa es realitzarà en una aplicació econòmica del centre de despesa de la coordinadora o coordinador. En cap cas podran realitzar-se traspassos a una altra aplicació pressupostària.

La coordinadora o el coordinador és responsable de remetre a l’ICE una memòria econòmica en el format i en els terminis que se li notificaran oportunament.

A l’alumnat participant en un o més projectes de xarxes, se li reconeixerà fins a un màxim de tres crèdits ECTS d’acord amb el que disposa el Reglament per al reconeixement acadèmic d’activitats universitàries culturals, esportives, de representació estudiantil, solidàries i de cooperació de la Universitat d’Alacant. (BOUA de 3 de juliol de 2013).

La persona del PAS inclosa en una xarxa podrà rebre pagament a personal propi de fins a 200 €, sempre d’acord amb la disponibilitat pressupostària de l’exercici econòmic corresponent.

En tot cas s’exclou el finançament de col·laboracions docents al professorat de la Universitat d’Alacant.

Les participants i els participants d’altres universitats o d’altres àmbits educatius no rebran ajuda econòmica. Rebran orientació i assessorament per part de l’ICE quan ho sol·liciten i podran participar de totes les activitats que s’organitzen com a membres de xarxes.

En el cas de les xarxes que estiguen coordinades per una altra xarxa, aquesta última serà la que rebrà l’ajuda econòmica.

La inversió o distribució de l’ajuda haurà de ser presa a través d’una decisió col·legiada per les components i els components de la xarxa.

CERTIFICACIÓ

L’ICE certificarà la participació en el programa i de totes les activitats que s’organitzen.

Per a emetre el certificat de participació serà requisit indispensable haver lliurat la memòria final del projecte i haver procedit al tancament de l’edició del programa en curs.

PLA DE DIFUSIÓ DE LES INVESTIGACIONS

S’afavorirà un procés de comunicació fluid entre les xarxes per a permetre un intercanvi d’investigacions i experiències que redundaran, sens dubte, en la millora de la qualitat de la docència. Per això, durant el tercer trimestre del 2014 es duran a terme les XII Jornades de Xarxes d’Investigació en Docència Universitària a fi de fomentar, per mitjà de comunicacions, la difusió dels resultats obtinguts en els projectes d’investigació.

Els treballs acceptats podran ser publicats per l’ICE:

- Inserits en la pàgina web de l’ICE.

- En format digital, prèvia valoració.

- Repositori de la Universitat d’Alacant.

En aquests treballs, les investigadores i els investigadors hauran de fer referència a la seua condició de pertinença al Programa Xarxes d’Investigació en Docència Universitària del Vicerectorat d’Estudis, Formació i Qualitat-ICE.

Més informació:

<http://web.ua.es/va/ice/xarxes/convocatoria.html>

Projecte Xarxes d’Investigació en Docència Universitària

Institut de Ciències de l’Educació

Telèfon: 374 73 24 03 extensió 2882

Correu electrònic: [yhqqb@ar.ks](mailto:apssk@ol.bm)

Alacant, 15 de novembre de 2013

LA VICERECTORA D’ESTUDIS, FORMACIÓ I QUALITAT

María Cecilia Gómez Lucas





[Carretera Sant Vicent del Raspeig s/n  
03671 Sant Vicent del Raspeig - Alacant  
 Tel. 40 270 2353 - Fax 96 307 1613](https://www.google.es/maps/@52.908535,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12150&trk=tyah&trkInfo=tarId%7X4803326518387%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)